《答颜太守》
唐代·林蕴

物力孤穷甚，无由蔽草庐。抱疴明盛世，丐食兵荒馀。

马革藏身拙，鸱夷报主疏。勉哉吾二子，太岁易消除。

作者简介：泉州莆田人，字复梦。林披子。通经。西川节度使韦皋辟为推官。刘辟反，蕴切谏。辟怒，命杀之；又惜其直，阴戒刑人抽剑磨其颈，以胁服之。蕴终不屈。辟舍之，斥为唐昌尉。及辟败，蕴名重京师。然嗜酒忤物，宰相置而不重。后迁为礼部员外郎，出为邵州刺史。坐事，杖流儋州卒。